ระเบียบคณะกรรมการข้าราชการฝ่ายศาลปกครองว่าด้วยรถราชการพ.ศ. ๒๕๔๔ อาศัยอํานาจตามความในมาตรา ๘๔ (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยรถราชการ พ.ศ. ๒๕๔๔"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ ในระเบียบนี้"สํานักงาน" หมายความว่า สํานักงานศาลปกครอง"เลขาธิการ" หมายความว่า เลขาธิการสํานักงานศาลปกครอง"รถราชการ" หมายความว่า รถประจําตําแหน่งและรถส่วนกลาง"รถประจําตําแหน่ง" หมายความว่า รถยนต์ที่สํานักงานจัดให้แก่บุคคลผู้ดํารงตําแหน่งตามที่กําหนดไว้ในระเบียบนี้"รถส่วนกลาง" หมายความว่า รถยนต์หรือรถจักรยานยนต์ที่สํานักงานจัดไว้ใช้เพื่อกิจการ อันเป็นส่วนรวมของศาลปกครองหรือสํานักงาน หรือเพื่อประโยชน์ของทางราชการ"วัสดุที่ใช้ในการบํารุงรักษา" หมายความว่า วัสดุที่ใช้ในการบํารุงรักษารถยนต์ ได้แก่ น้ํากลั่น เติมแบตเตอรี่ น้ํายาล้างรถ น้ํายาขัดสีรถ น้ํายาเช็ดกระจก น้ํายาขัดหนัง น้ํายาดับกลิ่น และอุปกรณ์อื่นที่ใช้ทําความสะอาดรถ"ค่าตอบแทนเหมาจ่ายแทนการจัดหารถประจําตําแหน่ง" หมายความว่า เงินที่จ่ายตอบแทนเหมาจ่ายแทนการจัดหารถประจําตําแหน่งให้แก่บุคคลที่มีสิทธิได้รถประจําตําแหน่งตามบัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบนี้ข้อ ๔ ให้เลขาธิการเป็นผู้รักษาการตามระเบียบนี้ และให้มีอํานาจออกระเบียบ ประกาศ หรือคําสั่ง เพื่อประโยชน์ในการปฏิบัติตามระเบียบนี้ข้อ ๕ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑ บททั่วไป ข้อ ๖ การจัดหารถราชการของสํานักงานให้เป็นไปตามหลักเกณฑ์ดังนี้(๑) รถประจําตําแหน่ง ให้มีขนาดมาตรฐานตามบัญชีท้ายระเบียบนี้ สําหรับราคามาตรฐานให้เป็นไปตามประกาศสํานักงาน และให้เลขาธิการรายงานการประกาศราคามาตรฐานดังกล่าวต่อประธานศาลปกครองสูงสุดเพื่อทราบ(๒) รถส่วนกลาง ให้ใช้ขนาดเครื่องยนต์และราคาที่สํานักงบประมาณกําหนดโดยอนุโลมในกรณีมีความจําเป็นไม่อาจจัดหารถตามราคาที่กําหนดในประกาศสํานักงานหรือที่สํานักงบประมาณกําหนดได้ ให้อยู่ในดุลพินิจของเลขาธิการที่จะพิจารณาตามความจําเป็นและเหมาะสม เพื่อประโยชน์ของทางราชการ ข้อ ๗ ให้สํานักงานจัดทําบัญชีรถราชการแยกประเภทเป็นรถประจําตําแหน่งและรถส่วนกลางตามแบบ ร. ๑ หรือแบบ ร. ๒ ท้ายระเบียบนี้ พร้อมทั้งจัดเก็บหลักฐานการได้มาและการจําหน่ายการเปลี่ยนแปลงประเภทของรถราชการ ให้อยู่ในอํานาจของเลขาธิการโดยความเห็นชอบของประธานศาลปกครองสูงสุดข้อ ๘ สํานักงานมีหน้าที่รับผิดชอบการซ่อมบํารุงรถราชการทุกคันให้อยู่ในสภาพพร้อมที่จะใช้งานได้ดีอยู่เสมอ โดยจัดทํารายละเอียดการซ่อมบํารุงสําหรับรถแต่ละคันตามแบบ ร. ๓ ท้ายระเบียบนี้ข้อ ๙ รถราชการคันใดได้รับความเสียหายต้องเสียค่าซ่อมแซมหรือค่าซ่อมบํารุงสูงหรือประโยชน์ที่จะได้รับไม่คุ้มกับค่าซ่อม หรือเมื่อซ่อมแล้วไม่อยู่ในสภาพที่ใช้การได้โดยปลอดภัยให้อยู่ในดุลพินิจของเลขาธิการที่จะพิจารณาอนุมัติให้จัดหารถราชการคันใหม่ทดแทนรถราชการคันดังกล่าวข้อ ๑๐ การจัดหารถราชการคันใหม่ทดแทนรถราชการคันเก่าต้องอยู่ภายใต้หลักเกณฑ์อย่างหนึ่งอย่างใดดังต่อไปนี้(๑) รถราชการคันเก่าเป็นรถประจําตําแหน่งซึ่งมีอายุการใช้งานมาแล้วไม่น้อยกว่าหกปี หรือเป็นรถส่วนกลางซึ่งมีอายุการใช้งานมาแล้วไม่น้อยกว่าห้าปี เว้นแต่เป็นรถราชการที่จัดหาจากกรมศุลกากรหรือส่วนราชการอื่น ให้คิดลดอายุการใช้งานลงหนึ่งปี(๒) รถราชการคันเก่าเป็นรถราชการที่เลขาธิการพิจารณาอนุมัติให้จัดหารถราชการคันใหม่ทดแทนตามข้อ ๙ข้อ ๑๑ กรณีที่มีความจําเป็นต้องใช้รถยนต์ที่มิใช่รถราชการเพื่อรับรองชาวต่างประเทศ ซึ่งเป็นแขกของศาลปกครองหรือสํานักงาน ให้เลขาธิการพิจารณาเช่ารถยนต์จากเอกชนเป็นคราว ๆ ไปหมวด ๒ รถประจําตําแหน่ง ข้อ ๑๒ บุคคลที่สํานักงานจะจัดรถประจําตําแหน่งให้ ได้แก่ ประธานศาลปกครองสูงสุด รองประธานศาลปกครองสูงสุด ตุลาการหัวหน้าแผนกในศาลปกครองสูงสุด ตุลาการหัวหน้าคณะศาลปกครองสูงสุด ตุลาการศาลปกครองสูงสุด อธิบดีศาลปกครองชั้นต้น รองอธิบดีศาลปกครองชั้นต้น ตุลาการหัวหน้าแผนกในศาลปกครองชั้นต้น ตุลาการหัวหน้าคณะศาลปกครองชั้นต้น ตุลาการศาลปกครองชั้นต้น ที่ได้รับเงินเดือนตั้งแต่ชั้นสองขึ้นไป เลขาธิการ และรองเลขาธิการ โดยให้มีได้ตําแหน่งละหนึ่งคันผู้ดํารงตําแหน่งที่ปรึกษาสํานักงานศาลปกครองซึ่งเคยดํารงตําแหน่งรองเลขาธิการที่มีสิทธิได้รับรถประจําตําแหน่งมาแล้ว หากได้รับมอบหมายจากเลขาธิการให้รับผิดชอบงานด้านบริหารที่มีอํานาจการบังคับบัญชา ให้มีสิทธิได้รับรถประจําตําแหน่งตามที่เคยได้รับอยู่เดิม ข้อ ๑๒/๑ ผู้ดํารงตําแหน่งรองประธานศาลปกครองสูงสุด ตุลาการหัวหน้าแผนกในศาลปกครองสูงสุด ตุลาการหัวหน้าคณะศาลปกครองสูงสุด ตุลาการศาลปกครองสูงสุด และเลขาธิการ ให้มีสิทธิได้รับรถประจําตําแหน่งหรือค่าตอบแทนเหมาจ่ายแทนการจัดหารถประจําตําแหน่งตามบัญชีขนาดมาตรฐานรถประจําตําแหน่งหรือบัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบนี้เมื่อบุคคลตามวรรคหนึ่งใช้สิทธิรับค่าตอบแทนเหมาจ่ายแทนการจัดหารถประจําตําแหน่ง ให้ใช้สิทธินั้นจนกว่าจะพ้นจากตําแหน่ง สําหรับกรณีที่ใช้สิทธิเลือกรับรถประจําตําแหน่งให้ใช้สิทธินั้นไปจนกว่ารถประจําตําแหน่งนั้นหมดอายุการใช้งาน และให้มีสิทธิเลือกว่าจะรับรถประจําตําแหน่งต่อไปหรือรับค่าตอบแทนเหมาจ่ายแทนการจัดหารถประจําตําแหน่ง